text: қасым әуезов (1897, қазіргі қарақалпақстан, шымбай ауданы, «кеңес» с-зы 13 қазан, 1938, ташкент) қарақалпақ ақыны, драматург, сыншы, қоғам қайраткері. кедей шаруа семьясында туған. ауыл мектебінде және мақтым ақын медресесінде бiлiм алған. 1920 жылдан ауылды советтендiру және жаңа қоғам орнату ісіне белсене қатысты. 1921 жылдан бастап шымбайда мектеп оқытушысы, директоры, округтық оқу бөлімінің меңгерушісі, қарақалпақ автономомиялық облысының халық ағарту халкомы, 1925 29 жылдары қарақалпақстан оак-нің төрағасы 1929 30 жылдары қазақстан оак-і төрағасының орынбасары, қазақ акср ішкі істер халкомы. 1930 31 жылдары ркфср оак-дегі тұрақты өкілі 1932 34 жылдары қарақалпақ акср халық комиссарлары кеңесінің төрағасы. 1937 жылдары қарақалпақ акср халком кеңесі жанындағы өнер басқармасының бастығы қызметтерін атқарды. 1938 —саяси қуғын-сүргіннің құрбаны болды. тұңғыш қарақалпақ пьесасы 1916 жылғы ұлт-азаттық қозғалысына арналған “мақсат жолында” драмасын жазған. «ульянов-ленин» «қайта сайлауда» т. б. өлеңдерi. “шахта” поэмасы “еңбек” “көктем келді” “намыс құлы” “күн” т.б. шығармалары қарақалпақ әдебиетінің дамуына елеулі ықпал жасады. пушкин, мольер т.б. шығармаларын қарақалпақ тіліне аударды.